Ehdotus: Neuvoston ja Komission päätös vakautus- ja assosiaationeuvostossa vahvistettavasta yhteisön kannasta siirtymisestä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian assosiaation toiseen vaiheeseen vakautus- ja assosiaatiosopimuksen 5 artiklan mukaisesti /* KOM/2009/0280 lopull. */





[pic] | EUROOPAN YHTEISÖJEN KOMISSIO | Bryssel 7.10.2009 KOM(2009) 280 lopullinen Ehdotus: NEUVOSTON JA KOMISSION PÄÄTÖS vakautus- ja assosiaationeuvostossa vahvistettavasta yhteisön kannasta siirtymisestä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian assosiaation toiseen vaiheeseen vakautus- ja assosiaatiosopimuksen 5 artiklan mukaisesti PERUSTELUT 1. JOHDANTO Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisestä assosiaatiosta tehty vakautus- ja assosiaatiosopimus tuli voimaan 1. huhtikuuta 2004. Sopimuksen 5 artiklan 1 kohdan mukaan ”assosiaatio toteutetaan kokonaan enintään kymmenen vuoden pituisen, kahteen peräkkäiseen vaiheeseen jaetun siirtymäkauden aikana”. Peräkkäisiin vaiheisiin jakamisen tarkoituksena on ”panna vakautus- ja assosiaatiosopimuksen määräykset täytäntöön asteittain”. Saman artiklan 3 kohdassa määrätään, että ”neljän vuoden kuluttua sopimuksen voimaantulosta vakautus- ja assosiaationeuvosto arvioi tapahtunutta edistymistä ja päättää siirtymisestä toiseen vaiheeseen ja sen kestosta sekä mahdollisista muutoksista toista vaihetta koskeviin määräyksiin”. Entisen Jugoslavian tasavallan Makedonian lähetettyä komissiolle kirjeen, jossa se ilmoitti olevansa valmis aloittamaan valmistelut toiseen vaiheeseen siirtymistä varten, komissio alkoi helmikuussa 2008 arvioida edistystä, joka maassa oli tässä suhteessa saavutettu. Komissio pyysi entistä Jugoslavian tasavaltaa Makedoniaa toimittamaan ajantasaiset tiedot aloista, joilla vakautus- ja assosiaatiosopimuksen määräyksillä ohjataan assosiaation toista vaihetta. Näitä aloja ovat sijoittautuminen, palvelujen tarjonta sekä juoksevat menot ja pääomanliikkeet. 2. VAKAUTUS- JA ASSOSIAATIOSOPIMUKSEN ENSIMMÄISEEN VAIHEESEEN LIITTYVIEN VELVOITTEIDEN TÄYTÄNTÖÖNPANO Komissio päätteli maan vastauksiin perustuvassa arviossaan, että maa pystyy täyttämään velvoitteet, jotka aiheutuvat siirtymisestä toiseen vaiheeseen. Komissio totesi vuoden 2008 määräaikaiskertomuksessaan[1], että maa täyttää kaikki vakautus- ja assosiaatiosopimuksen V osaston (työntekijöiden liikkuvuus, sijoittautuminen, palvelujen tarjoaminen ja pääomanliikkeet) täytäntöönpanon ensimmäiseen vaiheeseen liittyvät sitoumukset. 3. VAKAUTUS- JA ASSOSIAATIOSOPIMUKSEN TOISEEN VAIHEESEEN LIITTYVÄT VELVOITTEET Siirtyminen assosiaation toiseen vaiheeseen vaikuttaa seuraavasti: Sijoittautuminen - Vakautus- ja assosiaatiosopimuksen 48 artiklan 5 kohdan c alakohdan mukaisesti vakautus- ja assosiaationeuvosto: - tarkastelee mahdollisuutta laajentaa kiinteistöjen hankinta- ja omistusoikeuksia niin, että ne koskevat myös yhteisön yhtiöiden sivuliikkeitä, jos nämä oikeudet ovat tarpeen sen taloudellisen toiminnan harjoittamiselle, jonka vuoksi sijoittautuminen on tapahtunut. Kyseisen artiklan nojalla osapuolet voivat keskustella siitä, että myös yhteisön yhtiöiden sivuliikkeet saisivat oikeudet, joita ensimmäisessä vaiheessa on ollut vain yhteisön yhtiöiden tytäryhtiöillä. Entinen Jugoslavian tasavalta Makedonia on kuitenkin jo päässyt alkuun kiinteistömarkkinoidensa vapauttamisessa. Yhteisön yhtiöt voivat jo vapaasti hankkia omistukseensa sivuliikkeidensä kautta huoneistoja ja asuinrakennuksia seuraavien lakien antamisen johdosta: - Omistusoikeudesta ja muista esineoikeuksista annettua lakia muuttava laki (annettu heinäkuussa 2008, virallinen lehti nro 92/08), jossa vahvistetuilla säännöksillä varmistetaan, että yhteisön luonnollisilla henkilöillä ja oikeushenkilöillä on samat oikeudet kuin maan kansalaisilla omistaa kiinteistöjä, mukaan luettuina rakennusmaa ja maatalousmaan pitkäaikainen vuokraus. - Rakennusmaasta annettu laki (annettu heinäkuussa 2008, virallinen lehti nro 82/08), jossa rakennusmaahan liittyviä oikeuksia ja velvollisuuksia tarkennetaan edelleen. Yhteisön yritykset tarvitsevat rakennusmaata koskevan omistusoikeuden käyttöön ennakkoluvan, ja maatalousmaan hankintaan liittyy vielä rajoituksia. - Vakautus- ja assosiaatiosopimuksen 54 artiklan mukaan entinen Jugoslavian tasavalta Makedonia: - voi toteuttaa ja jatkaa vakautus- ja assosiaatiosopimukseen sisältyvän sijoittautumista koskevan luvun määräyksistä poikkeavia toimenpiteitä yhteisön yhtiöiden ja kansalaisten sijoittautumisen osalta tietyillä tuotannonaloilla ainoastaan vakautus- ja assosiaationeuvoston luvalla ja sen määräämin edellytyksin. Toimenpiteiden on oltava kohtuullisia ja tilanteen korjaamisen kannalta välttämättömiä, ja niitä on lakattava soveltamasta viimeistään kahden vuoden kuluttua ensimmäisen vaiheen päättymisestä. Kyseistä 54 artiklaa sovelletaan tuotannonaloihin, joilla on käynnissä rakenneuudistus (tai joissa ilmenee vakavia vaikeuksia), jotka ovat menettämässä koko markkinaosuutensa (tai huomattavan osan siitä) tai joiden kehitys on maassa vasta alussa. Vaikka entinen Jugoslavian tasavalta Makedonia voisi vapaasti soveltaa kyseisiä toimenpiteitä assosiaation ensimmäisen vaiheen aikana ilman vakautus- ja assosiaationeuvoston lupaa, se ei ole käyttänyt tätä mahdollisuutta. Palvelujen tarjoaminen - Vakautus- ja assosiaatiosopimuksen 55 artiklan mukaisesti vakautus- ja assosiaationeuvosto: - ryhtyy toisen vaiheen alkaessa toteuttamaan tarvittavia toimenpiteitä tämän artiklan 1 kohdan määräysten asteittaiseksi täytäntöönpanemiseksi siltä osin kuin palvelujen tarjoaminen sallitaan vakautus- ja assosiaatiosopimuksen mukaan asteittain sellaisille yhteisön tai entisen Jugoslavian tasavallan Makedonian yhtiöille tai kansalaisille, jotka ovat sijoittautuneet toisen osapuolen alueelle kuin palveluiden vastaanottaja. Sopimuksen 55 artiklan 2 kohdassa määrätään, että edellä 1 kohdassa tarkoitetun vapauttamisen yhteydessä osapuolet sallivat sellaisten luonnollisten henkilöiden tilapäisen liikkuvuuden, jotka tarjoavat palveluja tai jotka ovat palvelujen tarjoajan palveluksessa keskeisissä tehtävissä (jotka määritellään 53 artiklassa). Näihin kuuluvat luonnolliset henkilöt, jotka edustavat yhteisön tai entisen Jugoslavian tasavallan Makedonian yhtiöitä tai kansalaisia ja jotka haluavat saapua tilapäisesti maahan neuvotellakseen palvelujen myymisestä tai tehdäkseen palvelujen myyntiä koskevia sopimuksia palveluntarjoajan puolesta, edellyttäen, että nämä edustajat eivät harjoita suoraa myyntiä suurelle yleisölle eivätkä itse tarjoa palveluja. Edellä mainittuja toimenpiteitä toteutettaessa huomiota kiinnitetään siihen, kuinka osapuolet ovat edistyneet lainsäädäntönsä lähentämisessä. Vakautus- ja assosiaationeuvosto saattaa keskustella edelleen toimenpiteiden toteutuksen yksityiskohdista sen pohjalta, kuinka maa on alalla edistynyt. Vakautus- ja assosiaatiosopimuksen 55 artiklan 3 kohdan nojalla sopimuksen osapuolten olisi jatkettava palvelujen tarjoamiseen alueellaan sovellettavien vaatimusten ja menettelyjen tarkastelua ja yksinkertaistamista. Maksuliikenne ja pääomanliikkeet - Vakautus- ja assosiaatiosopimuksen 59 artiklan 2 kohdan mukaan entinen Jugoslavian tasavalta Makedonia: - varmistaa arvopaperisijoituksiin sekä alle yhden vuoden rahoituslainoihin ja -luottoihin liittyvän pääoman vapaan liikkuvuuden. Entinen Jugoslavian tasavalta Makedonia on jo varmistanut, että toiseen vaiheeseen siirryttäessä edellä mainitut määräykset on pantu täytäntöön lainsäädännöllä seuraavasti: - Valuuttaoperaatioista annettu laki (virallinen lehti nro 34/2001, 49/2001 ja 103/2001, lain tuoreimmat muutokset, tehty heinäkuussa 2008, virallinen lehti nro 81). Kyseisen lain 59 §:ssä (siirtymäsäännökset) säädetään selvästi, että vakautus- ja assosiaatiosopimuksen ensimmäisen vaiheen päättyessä maassa vakinaisesti asuvien henkilöiden tekemiä arvopaperisijoituksia koskevien nykyisten rajoitusten vaikutus lakkaa. - Ulkomaalaisten arvopaperisijoitusten tekemisestä ja ehdoista tehdyn päätöksen kumoaminen (kumottu joulukuussa 2007, virallinen lehti nro 159/07), jolla maa varmisti arvopaperisijoitusten vapauttamisen. Maassa vakinaisesti asuviin liittyy kuitenkin vielä tiettyjä rajoituksia, jotka kumotaan toiseen vaiheeseen siirryttäessä (ks. edellä valuuttaoperaatioista annetun lain 59 §). - Vakautus- ja assosiaatiosopimuksen 60 artiklan mukaisesti vakautus- ja assosiaationeuvosto: - selvittää, millä tavoin pääomanliikkeitä koskevat yhteisön säännöt voidaan ottaa käyttöön kokonaisuudessaan. Artiklan pohjalta osapuolet keskustelevat entisen Jugoslavian tasavallan Makedonian asteittaisesta lähentymisestä yhteisön säännöstöön pääomanliikkeiden osalta lopullisena tavoitteena täysi yhdenmukaisuus. Tämän määräyksen nojalla vakautus- ja assosiaationeuvosto voi toisen vaiheen aikana keskustella siitä, kuinka entisessä Jugoslavian tasavallassa Makedoniassa vakinaisesti asuvat voivat avata ja pitää hallussaan ulkomaisia pankkitilejä. Maan nykyisessä lainsäädännössä on tältä osin tiettyjä rajoituksia, mikä saattaa käytännössä estää maassa vakinaisesti asuvia tekemästä arvopaperisijoituksia EU:n jäsenvaltioihin riippumatta siitä, että heille on myönnetty tämä oikeus vakautus- ja assosiaatiosopimuksen 59 artiklan 2 kohdassa. Lakien asteittainen lähentäminen yhteisön säännöstöön - Vakautus- ja assosiaatiosopimuksen 68 artiklan mukaisesti entinen Jugoslavian tasavalta Makedonia pyrkii kaikin tavoin varmistamaan, että sen lainsäädäntö muutetaan asteittain yhdenmukaiseksi yhteisön lainsäädännön kanssa. Ensimmäisessä vaiheessa lainsäädännön asteittaisen lähentämisen on tarkoitus koskea ensisijassa sisämarkkinoihin sekä muihin kauppaan liittyviin aloihin liittyvää yhteisön säännöstöä. Entisessä Jugoslavian tasavallassa Makedoniassa käynnissä oleva lainsäädännön asteittainen lähentäminen yhteisön säännöstöön on, kuten muissakin ehdokasmaissa, kattanut jo ensimmäisessä vaiheessa kaikki alat, myös ne, joiden lainsäädäntö oli määrä lähentää vasta toisessa vaiheessa. Näin ollen asteittainen lähentämisprosessi jatkuu. Ehdotus: NEUVOSTON JA KOMISSION PÄÄTÖS vakautus- ja assosiaationeuvostossa vahvistettavasta yhteisön kannasta siirtymisestä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian assosiaation toiseen vaiheeseen vakautus- ja assosiaatiosopimuksen 5 artiklan mukaisesti EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan toisen alakohdan kanssa, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ottavat huomioon komission ehdotuksen, sekä katsovat seuraavaa: (1) Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välinen vakautus- ja assosiaatiosopimus tuli voimaan 1 päivänä huhtikuuta 2004. (2) Vakautus- ja assosiaatiosopimuksen 5 artiklassa määrätään enintään kymmenen vuoden siirtymäajasta, joka jakautuu kahteen peräkkäiseen vaiheeseen. (3) Ensimmäinen vaihe alkoi 1 päivänä huhtikuuta 2004 vakautus- ja assosiaatiosopimuksen tullessa voimaan. (4) Vakautus- ja assosiaatiosopimuksen 5 artiklan 3 kohdan mukaan neljän vuoden kuluttua sopimuksen voimaantulosta vakautus- ja assosiaationeuvosto arvioi tapahtunutta edistymistä ja päättää siirtymisestä toiseen vaiheeseen ja sen kestosta sekä toista vaihetta koskeviin määräyksiin mahdollisesti tehtävistä muutoksista. (5) Sopimuksen osapuolet ovat päättäneet täyttää assosiaation toiseen vaiheeseen siirtymisestä johtuvat velvoitteet. (6) Entinen Jugoslavian tasavalta Makedonia on toteuttanut tarvittavat toimenpiteet varmistaakseen kaikkien toiseen vaiheeseen siirtymisestä johtuvien velvoitteiden noudattamisen, OVAT TEHNEET TÄMÄN PÄÄTÖKSEN: Ainoa artikla Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisellä vakautus- ja assosiaatiosopimuksella perustetussa vakautus- ja assosiaationeuvostossa tehtävä yhteisön päätös assosiaation toiseen vaiheeseen siirtymisestä on oheisen vakautus- ja assosiaationeuvoston päätösluonnoksen mukainen. Tehty Brysselissä Neuvoston puolesta Komission puolesta Puheenjohtaja Puheenjohtaja LIITE Luonnos: Vakautus- ja assosiaationeuvoston päätös N:o …/09,tehty … 2009,siirtymisestä Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian assosiaation toiseen vaiheeseen vakautus- ja assosiaatiosopimuksen 5 artiklan mukaisesti VAKAUTUS- JA ASSOSIAATIONEUVOSTO, JOKA ottaa huomioon Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen ja erityisesti sen 5 artiklan 3 kohdan, sekä katsoo seuraavaa: 1. Vakautus- ja assosiaatiosopimuksen 5 artiklan 1 kohdassa määrätään enintään kymmenen vuoden siirtymäajasta, joka jakautuu kahteen peräkkäiseen vaiheeseen. 2. Ensimmäinen vaihe alkoi 1 päivänä huhtikuuta 2004 vakautus- ja assosiaatiosopimuksen tullessa voimaan. 3. Vakautus- ja assosiaatiosopimuksen 5 artiklan 3 kohdan mukaan vakautus- ja assosiaationeuvosto arvioi tapahtunutta edistymistä ja päättää siirtymisestä toiseen vaiheeseen ja sen kestosta sekä toista vaihetta koskeviin määräyksiin mahdollisesti tehtävistä muutoksista. 4. Sopimuksen osapuolet ovat päättäneet täyttää assosiaation toiseen vaiheeseen siirtymisestä johtuvat velvoitteet. 5. Entinen Jugoslavian tasavalta Makedonia on toteuttanut tarvittavat toimenpiteet varmistaakseen kaikkien toiseen vaiheeseen siirtymisestä johtuvien velvoitteiden noudattamisen, ON PÄÄTTÄNYT SEURAAVAA: 1 artikla Euroopan yhteisöjen ja niiden jäsenvaltioiden sekä entisen Jugoslavian tasavallan Makedonian välisen vakautus- ja assosiaatiosopimuksen 5 artiklan 3 kohdassa tarkoitettu siirtyminen toiseen vaiheeseen tulee täten voimaan. 2 artikla Tämä päätös tulee voimaan päivänä, jona vakautus- ja assosiaationeuvosto sen tekee. Tehty Brysselissä 2009. Vakautus- ja assosiaationeuvoston puolesta Puheenjohtaja [1] SEC(2008) 2695 lopullinen: The former Yugoslav Republic of Macedonia - 2008 Progress Report , 5. marraskuuta 2008, Bryssel.